Nikola Špirić

Nikola Špirić (født 4. september 1956 i Drvar) er en bosnisk-serbisk politiker for Alliansen av uavhengige sosialdemokrater.Nikola Spiric, Southeast European Times . Han var statsminister i Bosnia-Hercegovina fra 11. januar 2007  til 12. januar 2012.

Špirić har sin utdannelse fra Universitetet i Sarajevo, der han avla doktorgrad i økonomi. Han arbeidet som forsker ved Universitetet i Sarajevo og ble i 1992 ansatt ved Universitetet i Banja Luka.

I 1990 gikk Špirić  inn i politikken og ble første gang valgt til parlamentsmedlem. I 2000 ble han viseminister for menneskerettigheter og flyktninger. I januar 2007 ble Špirić statsminister i spissen for en koalisjonsregjering av sju partier. I november 2007 gikk han av som statsminister i protest mot parlamentariske reformer som Den høye representant for Bosnia-Hercegovina, Miroslav Lajčák, tvang gjennom og som Špirić fryktet ville svekke innflytelsen til bosnisk-serberne.Bosnian PM resigns over reforms, BBC News, 1. november 2007. Krisen ble løst og Špirić fikk i slutten av desember 2007 fornyet tillit av parlamentet.Newsline, Radio Free Europe/Radio Liberty, 2. januar 2011.

I 2012 ble han etterfulgt som statsminister av Vjekoslav Bevanda.  

 Referanser 

Kategori:Bosniske politikere
Kategori:Personer fra kanton 10